google/wiki40b huggingface dataset:
Κωνσταντίνος Ίσκος

Καριέρα

Ο Κωνσταντίνος Ίσκος γεννήθηκε γύρω στο 1890. Δεν γνωρίζουμε πολλά πράγματα για την οικογένειά του και τον τόπο καταγωγής του, αλλά ζούσε στη Σμύρνη. Πρωτοεμφανίζεται στον αθλητισμό το 1908 στους Β΄ Αιολικούς Αγώνες στο Αϊβαλί, όπου κατακτά πρώτες θέσεις στα 100 μ. με 11.4 και μήκος άνευ φοράς με 2,87 μ. Το ίδιο έτος κατακτά το χάλκινο μετάλλιο στο πανελλήνιο πρωτάθλημα στην Αθήνα στο άλμα εις μήκος, ενώ δεν φαίνεται να μετείχε στους Πανιώνιους Αγώνες που είχαν προηγηθεί. Το φθινόπωρο του 1908 μετέχει στους φθινοπωρινούς αγώνες του ΣΕΓΑΣ στη Σμύρνη και νικά στα 100 μ. με 11.8, στα 110 μ. εμπ. με 19.0 και στο μήκος άνευ φοράς με 2,95 μ.
Το 1909 μετέχει ξανά στο πανελλήνιο πρωτάθλημα στίβου και κατακτά την πρώτη θέση στα 100 μ. με 12.0. Το ίδιο έτος νικά στους Πανιώνιους Αγώνες στο μήκος άνευ φοράς με 2,97 μ. και με τις ομάδες του Πανιωνίου στις σκυταλοδρομίες 4x200 μ. και 1500 μ. (100x200x400x800). Επίσης, τερματίζει δεύτερος στο μήκος και στα 110 μ. εμπ. και τρίτος στα 100 μ.
Το 1910, στους Παναιγύπτιους Αγώνες στην Αλεξάνδρεια, έρχεται πρώτος στα 100 μ. ισοφαρίζοντας το πανελλήνιο ρεκόρ με 11.2, πρώτος στο μήκος με 6,47 μ. και τρίτος στα 110 μ. εμπ. Στο πανελλήνιο πρωτάθλημα που ακολουθεί τερματίζει πρώτος στα 110 μ. εμπ. με 18.2, δεύτερος στα 100 μ. κάνοντας ξανά 11.2 και τρίτος στο μήκος με 6,28 μ.
Το 1911 παίρνει άλλες δυο δεύτερες θέσεις στο πανελλήνιο πρωτάθλημα στα 100 μ. με 12.8 και στα 100 μ. εμπ. με 17.0
Welcome to the Real World

Τραγούδια

1. You Are The Music...We're Just The Band (M.Galley) - 5:18

2. Way Back to the Bone (Hughes) - 6:36

3. Welcome to the Real World (M.Galley, Hughes) - 5:49

4. Coast to Coast (Hughes) - 5:50

5. Midnight Flyer (M.Galley) - 6:51

6. Homeland (M.Galley, Hughes) - 6:20

7. Touch My Life (M.Galley) - 6:31

8. Your Love is Alright (M.Galley, Holland, Hughes) - 8:30

9. Black Cloud (M.Galley) - 7:20

Τα μέλη των Trapeze

Το Welcome to the Real World ηχογραφήθηκε από τους εξής μουσικούς:
Γκλεν Χιούζ - φωνητικά, μπάσο
Μελ Γκάλεϊ - κιθάρα, δεύτερα φωνητικά
Ντέιβ Χόλαντ - τύμπανα, δεύτερα φωνητικά
Τζεφ Ντάουνς - πλήκτρα
2497 Κουλικόφσκι

Φυσικά χαρακτηριστικά

Τα φυσικά χαρακτηριστικά του Κουλικόφσκι είναι άγνωστα.
Θειανισόλη

Αντιδράσεις

Η θειανισόλη δίνει αποπρωτονίωση με αλκυλολίθια αντιδραστήρια, δίνοντας PhSCH₂Li, που μπορεί να αλκυλιωθεί. Ο παραγώμενος θειαιθέρας μπορεί να ταυτοποιηθεί και να χρησιμοποιηθεί  με διάφορους τρόπους:
Όπου τα αναφερόμενα υδροκαρβύλια (R) δεν είναι απαραίτητα ίδια. Αν οξειδωθεί η θειανισόλη, δίνει το αντίστοιχο χειρόμορφο σουλφιοξείδιο:
Ντομένικο Λεόνε

Βιογραφία

Ο Ντομένικο ανέλαβε την εξουσία στην Βενετία μετά την δολοφονία του Δόγη Όρσο Ιπάτο, ο οποίος είχε εκλεγεί δέκα χρόνια νωρίτερα από μια λαϊκή συνέλευση η οποία είχε εξεγερθεί ενάντια στην εξουσία της Βυζαντινής Αυτοκρατορίας και είχε απελευθερωθεί από τον αυτοκρατορικό ζυγό. Μετά τον θάνατό του, οι Έξαρχοι της Ραβέννας απαγόρευσαν την ανάδειξη νέου Δούκα, αναθέτοντας την διακυβέρνηση στον στρατιωτικό διοικητή Ντομένικο, έναν στρατιωτικό αξιωματούχο με μονοετή θητεία.
Α.Σ. Ρήγας Φεραίος Βελεστίνου

Ποδόσφαιρο

Ο Α.Σ. «Ρήγας Φεραίος» ιδρύθηκε το 1926 ως ένας ερασιτεχνικός σύλλογος και ανήκει στην κοινωνία του Βελεστίνου. Η πρωτοβουλία για την ίδρυση του συλλόγου έγινε δεκτή με καλές προοπτικές από τη νεολαία και το σύνολο των κατοίκων του Βελεστίνου και απόδειξη, από φωτογραφίες που υπάρχουν, η καθολική συμμετοχή των κατοίκων στη διαμόρφωση χώρου για τη δημιουργία γηπέδου, στα «αλώνια», όπου και σήμερα το κατασκευασθέν αργότερα στάδιο, με τη σημερινή του μορφή. Με την ίδρυση ήρθε και η πλούσια, για την εποχή αθλητική δραστηριότητα του συλλόγου, με σειρά ποδοσφαιρικών αγώνων, που συγκέντρωναν πλήθος κόσμου. Το όνομα που φέρει ο σύλλογος είναι του εθνεγέρτη και μάρτυρα Ρήγα Φεραίου.
Από τον αθλητικό σύλλογο έχουν περάσει εκατοντάδες νέοι του Βελεστίνου προσφέροντας τις ικανότητές τους και γράφοντας έτσι την ιστορία του συλλόγου. Ο σύλλογος ιδρύεται το 1926 ενώ το 1928 συγκροτείται η ποδοσφαιρική ομάδα του «Ρήγα Φεραίου». Την περίοδο 1951-52 ο «Ρήγας Φεραίος» παίρνει την «επίσημη» μορφή του, με την αναγνώριση του συλλόγου λαμβάνοντας Αριθμό Μητρώου από την ΕΠΟ το 341 και τη συμμετοχή του στο πρωτάθλημα της ΕΠΣΘ. Κατά τα έτη 1955-1958 ο «Ρήγας Φεραίος» αγωνίζεται σε επίσημο πρωτάθλημα στη Γ΄ τοπική κατηγορία, όπου και πρωταγωνιστεί, ενώ το 1959 ο «Ρήγας» ανακηρύσσεται πρωταθλητής στη Γ΄ τοπική κατηγορία. Το 1961 ο «Ρήγας» όντας πρωταθλητής στη Β΄ τοπική κατηγορία, ανέρχεται στην Α΄ τοπική κατηγορία.
Τη δεκαετία του 70 κατακτά πολλούς τίτλους στην Ε.Π.Σ. Θεσσαλίας διεκδικώντας την άνοδο στη Β' Εθνική μεσω των Ειδικών Πρωταθλημάτων. Το 1971 έχασε την άνοδο σε αγώνα κατάταξης με τον Λεωνίδα Σπάρτης.
Το 1975 υπήρξε η πλέον εποικοδομητική χρονιά για το σύλλογο, καθώς μέσω του Ειδικού Ερασιτεχνικού Πρωταθλήματος (και αγώνα μπαράζ με τον ΠΑΟ Κουφαλίων που κρίθηκε στα πέναλτι) πέτυχε τη συμμετοχή στη Β΄ εθνική Κατηγορία 1975-76, γεγονός το οποίο αποτελεί το ορόσημο στην ιστορία του. Το 1977 και το 1981 πετυχαίνει την άνοδο στη Γ' Εθνική και με τις αναδιαρθρώσεις συμμετέχει στην πρώτη διοργάνωση του περιφερειακού πρωταθλήματος της Δ' Εθνικής το 1982-83. 12 χρόνια μετά, την περίοδο 1995-96 όντας πρωταθλητής στην Α΄ τοπική κατηγορία αγωνίζεται για δεύτερη φορά στην Δ΄ Εθνική κατηγορία όπου θα παραμείνει για 3 περιόδους. Θα επιστρέψει ως δευτεραθλητής το 2002-03. Με 2 εξαιρέσεις που θα αγωνιστεί στην Α' ΕΠΣΘ κατακτώντας το πρωτάθλημα και την επάνοδο, θα παραμείνει στην κατηγορία  μέχρι την κατάργησή της το 2013 εξασφαλίζοντας και τη συμμετοχή στη Γ' Εθνική, όπου αγωνιζόταν μέχρι το 2018. Το 2018 η ομάδα υποβιβάστηκε στην Α' κατηγορία και από τότε προσπαθεί να κερδίσει την επάνοδο στην Γ' Εθνική.
Πανελλήνιο πρωτάθλημα ανώμαλου δρόμου ανδρών 1948

Το Πανελλήνιο πρωτάθλημα ανώμαλου δρόμου ανδρών 1948 διεξήχθη στις 14 Μαρτίου στη Φιλοθέη υπό την αιγίδα του ΣΕΓΑΣ. Τις προηγούμενες εβδομάδες είχαν διεξαχθεί τα περιφερειακά πρωταθλήματα.

Το περιφερειακό Αττικής-Ευβοίας

Το περιφερειακό πρωτάθλημα Αττικοβοιωτίας-Εύβοιας διεξήχθη την Κυριακή 29 Φεβρουαρίου στη Χαλκίδα, σε διαδρομή μήκους 6 χλμ, με διοργανώτρια την ΑΕ Χαλκίδος, ενώπιον 3.000 θεατών που παρακολούθησαν με ενθουσιασμό τον αγώνα. Μετείχαν 36 αθλητές και στον ομαδικό αγώνα 5 σύλλογοι με πλήρεις ομάδες. Οι δρομείς από την πρωτεύουσα μεταφέρθηκαν στη Χαλκίδα με το τρένο, με πρωτοβουλία του ΣΕΓΑΣ. Νικητής ήταν ο Βασίλης Μαυραπόστολος του Παλ. Φαλήρου.

Το πανελλήνιο πρωτάθλημα

Το πανελλήνιο πρωτάθλημα ανωμάλου δρόμου ανδρών διεξήχθη την Κυριακή 14 Μαρτίου σε διαδρομή μήκους 9 χλμ, η οποία είχε ως αφετηρία το Σχολείο της Φιλοθέης. Οι αθλητές διέσχισαν τρεις φορές διαδρομή 3.000μ μεσα στη συνοικία και τερμάτισαν στο σημείο εκκίνησης. Μετείχαν 26 δρομείς από το κέντρο και την επαρχία. Πρωταθλητής αναδείχθηκε για τέταρτη συνεχόμενη χρονιά ο Αθανάσιος Ραγάζος του Αλμυρού Βόλου και στο ομαδικό για τρίτη συνεχόμενη ο Πειραϊκός Σύνδεσμος. Αξιοσημείωτο είναι πως ο ΓΣ Αλμυρού με δρομείς τους τρεις αδερφούς Ραγάζους, στον ομαδικό αγώνα ισοβάθμησε με τον Πειραϊκό αλλά ο Πειραϊκός πήρε τον τίτλο, διότι ο τρίτος αθλητής του τερμάτισε σε υψηλότερη θέση από τον τρίτο του Αλμυρού. Παρομοίως πήρε την 3η θέση ο Πανελλήνιος από τον Παναθηναϊκό.
Κεντρική Εκουατόρια

Δημογραφικά στοιχεία

Σύμφωνα με τη δημοσκόπηση του 2008, ο πληθυσμός της Κεντρικής Εκουατόρια αριθμεί 1.103.592 κατοίκους. Στη συγκεκριμένη πολιτεία υπάρχουν δεκάδες φυλές, μερικές από τις οποίες είναι οι Μπάρι, Ποτζούλου, Κάκουα, Κάλικο, Κούκου, Λουγκμπάρα, Λουλούμπο, Μακαράκα, Νυανγκουάρα. Άλλες μικρότερες είναι οι Νυέπο και οι Λοκόγια.
Σάλιο

Σύσταση

Το σάλιο αποτελείται από 99,5% περίπου νερό και 0,5% από ανόργανα και οργανικά συστατικά. Το pH του κυμαίνεται 5,2 και 7,8 (μέση τιμή 6,7).

Ανόργανα συστατικά

Πρόκειται κυρίως για ηλεκτρολύτες όπως ιόντα καλίου, νατρίου, χλωρίου και διττανθρακικά ιόντα. Σε μικρότερη ποσότητα περιέχει φωσφορικά ιόντα και ιόντα ασβεστίου, μαγνησίου, ιωδίου, και θειοκυανικά.

Ρυθμός έκκρισης

Ο όγκος του εκκρινόμενου σάλιου κατά την διάρκεια ενός εικοσιτετραώρου κυμαίνεται μεταξύ 750-1200 ml. Το 90% του σάλιου παράγεται κατά την διάρκεια της ημέρας, ενώ κατά την διάρκεια του ύπνου η έκκριση είναι ελάχιστη. Διάφορα ερεθίσματα μπορούν να αυξήσουν ή να μειώσουν την έκκριση του σάλιου. Ο ρυθμός έκκρισης του σάλιου βρίσκεται υπό τον έλεγχο του συμπαθητικού και παρασυμπαθητικού αυτόνομου νευρικού συστήματος το οποίο και νευρώνει τους μεγάλους σιελογόνους αδένες. Η διέγερση του αυτόνομου νευρικού συστήματος προκαλεί αύξηση του ρυθμού παραγωγής του σάλιου. Ο ρυθμός έκκρισης υπό συνθήκες μη διέγερσης κυμαίνεται μεταξύ 0,01-1,0 ml/min, ενώ υπό συνθήκες διέγερσης μεταξύ 0,5-7,0 ml/min.
Παγκόσμιο Κύπελλο Ποδοσφαίρου Ενόπλων 2007

Το Παγκόσμιο Κύπελλο Ποδοσφαίρου Ενόπλων (ΣΙΣΜ) 2007 (τελική φάση) διεξήχθη στo Χαϊντεραμπάντ της Ινδίας, από 8 ως 21 Οκτωβρίου 2007, στο πλαίσιο των Παγκόσμιων Στρατιωτικών Αγώνων με συμμετοχή 11 χωρών. Νικήτρια αναδείχθηκε η Αίγυπτος.

Σύστημα διεξαγωγής

Οι 11 ομάδες χωρίστηκαν σε τρεις ομίλους με 4-4-3 ομάδες. Αποκλείστηκε η τελευταία ομάδα κάθε ομίλου και οι υπόλοιπες οκτώ προκρίθηκαν στα προημιτελικά. Στη συνέχεια υπήρξαν αγώνες νοκ άουτ ως τον τελικό.
Κερασοχώρι Θεσπρωτίας

Γεωγραφία - Ιστορία

Το Κερασοχώρι, πρώην Φατήρι παλαιότερα ανήκε στην άλλοτε επαρχία Φιλιατών του νομού Θεσπρωτίας. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από 1 Ιανουαρίου 2011 αποτελεί έδρα της ομώνυμης τοπικής κοινότητας, έξι οικισμών, της δημοτικής ενότητας Φιλιατών, του ομώνυμου Δήμου.
Το χωριό βρίσκεται βόρεια των Φιλιατών, κοντά στα ελληνοαλβανικά σύνορα, σε υψόμετρο περίπου 580 μέτρα. Ο πληθυσμός του, ασχολούμενος κυρίως με την κτηνοτροφία, το 2017 αριθμούσε 10 κατοίκους. 
Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στην Αγία Παρασκευή.
Το κλάμα βγήκε απ' τον παράδεισο

Πλοκή

Πρόκειται για παρωδία, που διακωμωδεί με γλυκιά και νοσταλγική διάθεση όλο το φάσμα του παλιού ελληνικού κινηματογράφου της δεκαετίας του '60 και κυρίως τις εμπορικές ταινίες της Φίνος Φιλμ. Στην ταινία συνυπάρχουν η κωμωδία, η περιπέτεια, το μελό, το μιούζικαλ, το βουκολικό δράμα, αλλά και οι σκηνές εποχής (Κατοχική περίοδος), όλα μέσα από μία κωμική και σατιρική αντίληψη.
Βασικός άξονας του σεναρίου είναι η σύγκρουση δύο οικογενειών, της οικογένειας Μπισμπίκη που είναι φτωχή αλλά έντιμη και καλόκαρδη, και της οικογένειας Δελλαφράγκα, που είναι πανίσχυρη και βαθύπλουτη, αλλά και εντελώς ανήθικη (αρχηγός της οποίας είναι ο σατανικός και ανελέητος Βύρων Δελλαφράγκας) , όπου αναπτύσσεται μια σειρά από στερεότυπους χαρακτήρες και καταστάσεις που κυριάρχησαν στην χρυσή εποχή του παλιού ελληνικού κινηματογράφου. Τα μέλη των δύο οικογενειών αν και βρίσκονταν σε διαρκή σύγκρουση, αποδείχθηκε ότι έκρυβαν κι από ένα μυστικό, η αποκάλυψη του οποίου γίνεται με τον συνηθισμένο τρόπο των ταινιών του '60, δηλαδή το γάμο.
Η Λαυρεντία Μπισμπίκη (Άννα Παναγιωτοπούλου) παντρεύει την κόρη της την Μάρθα (Μαρία Καβογιάννη) με τον Γιακουμή (Μιχάλη Ρέππα) όμως η Τζέλα Δελαφράνγκα (Μίρκα Παπακωνσταντίνου) ερωτεύεται τον Γιακουμή στο τραπέζι του γάμου του και τον καλεί σπίτι. Και τότε αρχίζει η σύγκρουση των δύο οικογενειών. Η Λαυρεντία έχει έναν γιο που δουλεύει στο πλοίο της Τζέλας...

Παραγωγή

Πρόκειται για μία από τις ακριβότερες παραγωγές του ελληνικού κινηματογράφου, καθώς κόστισε 450 εκατομμύρια δραχμές. Τα γυρίσματά της έγιναν εντός Αθηνών (Πλάκα, Βουλιαγμένη, Κηφισιά), αλλά και εκτός (Μύκονος, Πήλιο, Πάπιγκο Ιωαννίνων, Μαραθώνας, Λαύριο, Δερβενοχώρια) και διήρκεσαν 15 εβδομάδες. Συμμετείχαν περισσότεροι από 30 ηθοποιοί, 50 χορευτές και 1.300 κομπάρσοι, ενώ ετοιμάστηκαν 250 γυναικεία και 150 ανδρικά κοστούμια υψηλής ραπτικής, 200 κοστούμια για δεύτερους ρόλους, 1.100 στολές για κομπάρσους και 90 περούκες.

Κάστινγκ

Πρωταγωνίστησαν ακόμα οι Σοφία Φιλιππίδου (Σύρμω), Άννα Κυριακού (Θέκλα Μπάρα), Μίνα Αδαμάκη(Μπήλιω), Αλέξανδρος Αντωνόπουλος (Λιάκος), Χρήστος Βαλαβανίδης (Χαϊνριχ Φον Σνίτσελ), Δημήτρης Πιατάς (Κίτσος Βάρδουλας), Μίμης Χρυσομάλλης (Φρίξος), Μαίρη Σταυρακέλη (Ζαμπέτα), Χρήστος Σιμαρδάνης, Μαρία Λεκάκη (Γαλανόλευκη) και άλλοι. 
Στην ταινία εμφανίστηκε επίσης και μια πλειάδα γνωστών και καταξιωμένων Ελλήνων ηθοποιών σε δεύτερους ρόλους, με σκηνές λίγων λεπτών ή ακόμα και δευτερολέπτων (ανάμεσά τους οι Τάκης Χρυσικάκος, Ρένια Λουιζίδου, Νένα Μεντή, Κώστας Ευριπιώτης, Γιάννης Ζουγανέλης, Αριέττα Μουτούση, Ντίνος Αυγουστίδης, Κώστας Κόκλας, Αντώνης Καφετζόπουλος, Βλαδίμηρος Κυριακίδης, Καίτη Κωνσταντίνου, Γιώργος Παρτσαλάκης κλπ.)
Η μουσική και οι στίχοι των τραγουδιών ήταν της Αφροδίτης Μάνου, οι χορογραφίες του Φωκά Ευαγγελινού και τραγούδησαν οι Μαρία Δημητριάδη, Λάμπης Λιβιεράτος και Τζίνη Παπαδοπούλου. Στην ταινία ακούγονται επίσης δύο τραγούδια της Marlen Dietrich, τα "Ich bin die fesche Lola"  και "Johnny, wenn du Geburtstag hast" που ερμηνεύει η Άννα Παναγιωτοπούλου.
Αγαθάγγελος Τσιριπίδης

Άφιξη στην Ελλάδα

Το έτος 1990 ο Αγαθάγγελος Τσιριπίδης φτάνει στην Ελλάδα.  Αγωνίστηκε με τα χρώματα της ΑΕ Ποντίων Θεσσαλονίκης την οποία εκπροσωπεί μέχρι και σήμερα.

Απόσυρση από την αθλητική καριέρα

Κατά το έτος 1996 αποσύρεται από την αθλητική καριέρα.  Από το  2000 μέχρι  σήμερα είναι προπονητής στην ΑΕ Ποντίων Θεσσαλονίκης. Τα έτη 2007 μέχρι το 2010 διετέλεσε ως Ομοσπονδιακός προπονητής της πυγμαχίας.

Οικογενειακή κατάσταση

Είναι παντρεμένος και πατέρας δυο παιδιών.
Θέμης Κατριός

Καριέρα

Ο Κατριός ξεκίνησε την καριέρα του στο ανδρικό τμήμα μπάσκετ του Άρη το καλοκαίρι του 1961 και αγωνίστηκε ως βασικός από την πρώτη του χρονιά. Το 1962-63, έπαιξε στην τελική φάση του πανελλήνιου πρωταθλήματος, βοηθώντας τον Άρη να καταλάβει την πέμπτη θέση και να κερδίσει την συμμετοχή του στο πρώτο πρωτάθλημα Α' Εθνικής. Στην συγκεκριμένη διοργάνωση αναδείχθηκε πρώτος σκόρερ της ομάδας του, πετυχαίνοντας 37 πόντους στην νίκη του Άρη επί του Ηρακλή με 80-76 και 24 πόντους στην ήττα των "κίτρινων" από τον Πανελλήνιο με 93-75.
Το 1963-64, ο Άρης κατέλαβε την πέμπτη θέση, με τον Κατριό να πετυχαίνει διψήφιο αριθμό πόντων σε 16 από τους 18 αγώνες. Τις δύο επόμενες χρονιές, οι "κίτρινοι" αναδείχθηκαν δευτεραθλητές Ελλάδας, χάνοντας τον τίτλο του 1966 στον τελευταίο αγώνα της χρονιάς, όπου ηττήθηκαν εκτός έδρας από την ΑΕΚ. Ακολούθησαν δύο σεζόν όπου η ομάδα του Ανέστη Πεταλίδη κατέκτησε την τρίτη θέση, όπως και δύο ακόμη που αναδείχθηκε τέταρτη.
Αποτέλεσε βασικό στέλεχος της ομάδας μέχρι το 1972, επανερχόμενος το 1973-74, όταν ο Άρης με προπονητή τον Φαίδωνα Ματθαίου αναδείχθηκε τριταθλητής Ελλάδας. Στην τελευταία χρονιά του Κατριού με τους "κίτρινους", ο Άρης παρέμεινε σε μέτρια πορεία, καταλαμβάνοντας την όγδοη θέση του πανελλήνιου πρωταθλήματος.
Ο Κατριός εργάστηκε ως ψυχίατρος και ψυχαναλυτής και είναι πρόεδρος της Βορειοελλαδικής Ψυχαναλυτικής Εταιρείας.
Ευρωπαϊκή Εταιρεία Πολιτισμού

Ιστορία

Η Ευρωπαϊκή Εταιρία Πολιτισμού, ιδρύθηκε στη Βενετία το 1950 από μία πρωτοβουλία του Ιταλού φιλόσοφου Ουμπέρτο Καμπανιόλο ("Umberto CAMPAGNOLO" ) (1904-1976) και με την βοήθεια πολλών συγγραφέων ( Benedetto Croce, Thomas Mann, Karl Barth, Francois Mauriac) επιστημόνων και καλλιτεχνών (Henri Matisse ) οι οποίοι είχαν έναν κοινό στόχο: την ανάπτυξη του διαλόγου, τη συνεργασία και την ειρήνη σε μία ενωμένη Ευρώπη.
Οργάνωση και δραστηριότητες
Η Γενική Συνέλευση συνεδριάζει κάθε δύο χρόνια. Η συζήτηση επικεντρώνεται γύρω από την επικαιρότητα και από την επίδρασή της πάνω στην πολιτική και την πολιτιστική ζωή με στόχο να προσδιοριστούν οι προτεραιότητες μέχρι την επόμενη συγκέντρωση του συντελεστικού συμβουλίου.
Ταυτόχρονα υπάρχουν δραστηριότητες και των εθνικών επιτροπών της Ευρωπαϊκής Εταιρίας Πολιτισμού. Υπάρχουν είκοσι
Εθνικά Κέντρα που βρίσκονται κυρίως στην Ευρώπη αλλά και στην Αμερική και στο Ισραήλ.
Η Ευρωπαϊκή Εταιρία Πολιτισμού συγκεντρώνει περίπου 1500 στελέχη σε 60 διαφορετικές χώρες.
Η Ευρωπαϊκή Εταιρία Πολιτισμού δημοσιεύει μία εφημερίδα το χρόνο με την ονομασία "ΚΑΤΑΛΑΒΕ". Έχουν εκδοθεί ήδη 50 τεύχη.

Οι αξίες της Ευρωπαϊκής Εταιρίας Πολιτισμού

·       Διάλογος
Ο Ουμπέρτο Καμπανιόλο ήθελε κάθε λέξη που χρησιμοποιούμε να έχει ένα συγκεκριμένο νόημα που θα αντιστοιχούσε μοναχά σε αυτήν την λέξη. "Συναντήσεις" ήταν η λέξη κλειδί της Γενεύης και "Διάλογος" της Ευρωπαϊκής Εταιρία Πολιτισμού από την αρχή της δημιουργίας της. Ο Καμπανιόλο αρνιόταν να δει μέσα στο διάλογο το μέσο εύρεσης της αλήθειας. Αντίθετα έκανε την αλήθεια να μοιάζει με το κριτήριο που επιτρέπει την ερμηνεία των πραγμάτων. Ο διάλογος είναι οπότε η πίστη στην ενότητα και την ανθρώπινη ταυτότητα, η άρνηση της βίας, και η παραδοχή ότι η αλήθεια και η δικαιοσύνη είναι ταυτόχρονα υπερβατικές και διανοητικά έμφυτες. Δεν υπάρχει αληθινός διάλογος χωρίς ένα μίνιμουμ ισότητας.
·       Άνθρωπος πολιτισμού
 Μία άλλη λέξη-κλειδί του λεξιλογίου της Ευρωπαϊκής Εταιρίας Πολιτισμού είναι ο "άνθρωπος του πολιτισμού". Τα στελέχη του γαλλικού κέντρου υποδέχτηκαν αυτή την αξία με ελάχιστο ενθουσιασμό, πρώτα επειδή δεν το έβρισκαν γλωσσικά σωστό και μετά επειδή στη Γαλλία στις δεκαετίες του 1950-1960 υπήρχε μεγάλη συζήτηση γύρω από τον "ιστορικό αγώνα" των "διανοούμενων". Ο Καμπανιόλο συγκρίνει τον διανοούμενο του οποίου ο ρόλος είναι να ομογενοποιήσει την συνείδηση της κοινωνικής του τάξης
και τον άνθρωπο του πολιτισμού που "εκφράζει τις βαθιές βλέψης του
λαού".
·       Παγκόσμιος Πολιτισμός
Ο Καμπανιόλο προσδιορίζει τον ευρωπαϊκό πολιτισμό ως έναν πολιτισμό που τείνει προς έναν παγκόσμιο πολιτισμό. Συχνά τον χαρακτηρίζει ως "πολιτισμό του ανθρώπου". Στο Παρίσι, το 1953, συνέδεσε τον παγκόσμιο πολιτισμό με τρείς ευρωπαϊκές πηγές: την ελληνική σκέψη, το ρωμαϊκό δίκαιο και την χριστιανική πνευματοκρατία. Ο Ζάν Λακρουά (“Jean Lacroix”) πιστεύει όμως ότι εάν ο ευρωπαϊκός πολιτισμός είναι παγκόσμιος υπάρχει κίνδυνος να το ισχυριζόμαστε μόνο όσο διαρκεί το τέλος της αποικιοκρατίας και ο πόλεμος του Βιετνάμ, προσθέτοντας και τον πόλεμο της Αλγερίας για τη γαλλική περίπτωση.
Dans les prisons de Nantes

Το Dans les prisons de Nantes είναι τραγούδι εντός του οποίου παρουσιάζεται μια αισθηματική ιστορία μεταξύ ενός κρατούμενου και της κόρης του δεσμοφύλακα η οποία τον βοηθά να δραπετεύσει από μια φυλακή της Ναντ. Είναι ιδιαίτερα δημοφιλής στη Γαλλία, καθώς και σε χώρες του εξωτερικού όπως τον Καναδά. Γαλλόφωνοι καλλιτέχνες το ενέταξαν στο ρεπερτόριό τους, όπως οι Εντίτ Πιάφ, Εντίτ Μπατλέρ, Αριστίντ Μπρυάν, Les Compagnons de la Chanson, Νάνα Μούσχουρη, Κολέτ Ρενάρ, το καταγόμενο από τη Ναντ συγκρότημα Tri Yann, ή, ακόμη, η Νολουέν Λερουά.

Ιστορία

Οι καταβολές του συγκεκριμένου τραγουδιού ευρίσκονται στον Κάτω Λίγηρα, στην διάρκεια του 17ου αιώνα. Έμπνευσή της φέρεται να αποτέλεσε η απόδραση του Καρδινάλιου ντε Ρετζ, το 1654. Έκτοτε, απαντάται λίγο πολύ παντού ανά τον γαλλόφωνο κόσμο, χάρη στους μαουνιέρηδες οι οποίοι έπλεαν κατά μήκος του Λίγηρα ή τους εξορισθέντες οι οποίοι κατέφθασαν στη Νέα Γαλλία. Το τραγούδι απέκτησε, τότε, ανάλογα με τις γεωγραφικές τοποθεσίες, αριθμό εκδοχών: ο Λίγηρας μετατράπηκε σε θάλασσα, οι φυλακές της Ναντ μετατράπηκαν στις φυλακές του Λονδίνου, κ.ά.

Ερμηνείες

Η Υβόν Ζωρζ ερμήνευσε την δική της εκδοχή του τραγουδιού το 1928, υπό τον τίτλο Les Cloches de Nantes. Στην διάρκεια της δεκαετίας του 1940 το τραγούδι ερμηνεύτηκε από τους Trio de la Claire Fontaine.
Ήταν η εκδοχή των Tri Yann, η οποία κυκλοφόρησε εντός του δίσκου 45 γύρων υπό τον τίτλο « Johnny Monfarleau / Les Prisons de Nantes » το 1973, η οποία το κατέστησε γνωστό στο ευρύτερο κοινό. Ερμηνεύτηκε, επίσης, από την Dorothée εντός της συλλογής τραγουδιών με τίτλο Le Jardin des Chansons στις αρχές της δεκαετίας του 1980. Η Νολουέν Λερουά το έκανε γνωστό εκ νέου στη νέα γενιά κατά την διάρκεια της δεκαετίας του 2010.
Σαμάλ (άνεμος)

Γενικά

Ο άνεμος Σαμάλ είναι ένας ισχυρός βορειοδυτικός άνεμος που κατέρχεται από τα υψίπεδα της ανατολικής Τουρκίας, του Ιράκ, (Κουρδιστάν), και του Ιράν που καταλήγει στον Αραβικό κόλπο (ή Περσικό κόλπο). Πνέει κυρίως από την Άνοιξη μέχρι το Καλοκάιρι, χωρίς αυτό να σημαίνει οτι δεν παρατηρείται και σε άλλη εποχή (με μικρότερη όμως ένταση). Η δημιουργία του οφείλεται κυρίως στην εγγύτητα διαφορετικών κέντρων βαρομετρικών πιέσεων, που όσο εγγύτερα βρίσκονται τόσο θελλώδης εμφανίζεται και ο οποίος στις πλείστες των περιπτώσεων δημιουργεί ψυχρό μέτωπο. Η διάρκεια αυτού μοιάζει περίπου με του ετησίες (μελτέμια) του Αιγαίου με μόνη διαφορά στην ένταση.
Κατά την αραβική λαογραφία τους προδρόμους ανέμους του Σαμάλ, που αρχίζουν να πνέουν περί τα τέλη Μαρτίου τους ονομάζουν Αλ Χάφαρ, τους δυνατότερους των προδρόμων, που πνέουν περί τον Ιούνιο τους ονομάζουν Μπάρι Θοραγιά, από το όνομα της ανατολής των Πλειάδων (Θοραγιά). Από δε το τέλος του Ιουνίου αρχίζει ο κυρίως άνεμος ο Σαμάλ, που λέγεται και Αλντεμπαράν (από τον ομώνυμο αστέρα), ο οποίος και είναι περισσότερο βίαιος των προηγουμένων δημιουργώντας στην ορμή του τεράστια αμμοθύελλα.
Ηλίας Μίσσας

ΠΑΕ Παναθηναϊκός

Ο Ηλίας Μίσσας ξεκίνησε την καριέρα του στον Παναθηναϊκό, καθώς αγωνίστηκε σε όλα τα ερασιτεχνικά τμήματα του Παναθηναϊκού απο το 1975 μέχρι και το 1985. Δάσκαλος του σε αυτή την μακρόχρονη πορεία ήταν ο παλιός διεθνής τερματοφύλακας Τάκης Οικονομόπουλος. Την περίοδο 1985-1986 αγωνίστηκε για πρώτη φορά ως επαγγελματίας με την φανέλα του Παναθηναϊκού συμπληρώνοντας την τριάδα των τερματοφυλάκων μαζί με τον Νίκο Σαργκάνη και τον Αντώνη Μήνου. Μάλιστα με την ομάδα του τριφυλλιού κατέκτησε το Πρωτάθλημα και το Κύπελλο Ελλάδος την ίδια χρονιά.

Εθνικός Πειραιώς

Την περίοδο 1986-1987 αγωνίστηκε στον Εθνικό Πειραιώς με πολύ καλή παρουσία, μετρώντας 13 συμμετοχές στο πρωτάθλημα της Α 'Εθνικής. Ο Εθνικός την εν λόγω χρονιά τερμάτισε στην 10 θέση του Ελληνικού Πρωταθλήματος.

'Αλλες Ομάδες

Την περίοδο 1987-1988 αγωνίστηκε στη Β' Εθνική με την ομάδα της Χαλκίδας,ενώ την επόμενη χρονία αγωνίστηκε
στον Ηλυσιακό. Με τους κιτρινόμαυρους αγωνίστηκε για 3 χρόνια (1988-1991) και συμπλήρωσε περισσότερες απο 100 συμμετοχές. Μάλιστα την περίοδο 1990-1991 η άμυνα του Ηλυσιακού αναδείχθηκε η καλύτερη της κατηγορίας.
Την περίοδο 1991-1992 αγωνίστηκε στην ομάδα της Ρόδου συμπληρώνοντας 25 συμμετοχές με την ομάδα του νησιού. Μετά το 1992 αγωνίστηκε σε Ερασιτεχνικές ομάδες όπως ο Αστέρας Ζωγράφου(2 χρόνια) και ο Α.Ο. Ελλάς Ποντίων(1 χρόνο) όπου και έκλεισε την καριέρα του το 1995.
Σήμερα αγωνίζεται με τις ομάδες παλαιμάχων του Παναθηναϊκού και του Ηλυσιακού. Ενώ έχει εργαστεί ως προπονητής Τερματοφυλάκων σε Ηλυσιακό, Α.Ο Διάνα Ηλιούπολης, Άγιαξ Ταύρου και στην Α.Ε. Χαλανδρίου.